Նովատո

Նովատո ` Կալիֆոռնիա նահանգի Մարին շրջանի քաղաք, ԱՄՆ։ Բնակչությունը` 53 419 մարդ (2016): Քաղաքը կազմում է Նորթ Բեյ շրջանի մասը։ Նովատոն տեղակայված է մոտավորապես 16 կմ հյուսիս-արևմուտք Սան Ռաֆայելից և 48 կմ հյուսիս Սան Ֆրանցիսկոյից` U.S. 101 մայրուղու վրա։

Պատմություն 
Նովատոյի առաջին փոստային բաժանմունքը բացվել է 1856 թվականին, որն աշխատել է մինչև 1860 թվականը։ Նոր փոստային բաժանմունք բացվել է միայն 1891 թվականին։

Քազաքում առաջին դպրոցը կառուցվել է 1859 թվականին Գրանթ պողոտայի անկյունում (այժմ Ռեդվուդ Բուլվար, ):

Աշխարհագրություն 
Ըստ ԱՄՆ մարդահամարի բյուրոյի՝ Նովատոն ունի 73 կմ² ընդհանուր տարածք, որից 71 կմ² կազմում է հողը, իսկ 1,3 կմ² ջուրը։

Ժողովրդագրություն 
Համաձայն 2010 թվականի ԱՄՆ-ի մարդահամարի տվյալների, բնակչությունը կազմում էր 51 904 մարդ։ Բնակչության խտությունը կազմում է 716,8 մարդ մեկ կմ²-ում։ Ռասայական կազմը՝ 76% սպիտակամորթ, 6,6% ասիացի, 2.7% սևամորթ, 0.6% բնիկ ամերիկացիներ, 0,2% հավայացիներ և Խաղաղ օվկիանոսյան կղզիներից գաղթածներ, 9% այլ ցեղեր, 4.9% երկու կամ ավելի ցեղերի սերունդներ։

Համաձայն Միացյալ Նահանգների 2000 թվականի մարդահամարի տվյալների՝ միջին հաշվով միջին եկամուտը քաղաքում կազմում էր 63.543 դոլար, իսկ ընտանիքի եկամուտը՝ 74.434 դոլար։ Տղամարդկանց համար միջին եկամուտը 55,822 դոլար է, իսկ կանանց համար՝ 40 287 դոլար։ Մեկ շնչի հաշվով միջին եկամուտը կազմում է 32402 դոլար։ Ընտանիքների 3.1%-ը կամ բնակչության 5,6 -ը գտնվում էին աղքատության մակարդակից ցածր, ներառյալ 18-ից ցածր տարիքի երիտասարդների 6.1%-ը և 65 տարեկանից բարձր մեծահասակների 4%-ը։

Տնտեսագիտություն 

Քաղաքում կա գիտական համալսարան, որը զբաղվում է ծերացման հետ կապված խնդիրերով, աշխատում են մի շարք կենսատեխնոլոգիական և դեղագործական ընկերություններ, զարգացած է համակարգչային խաղերի զարգացումը. Նովատոյում է տեղակայված 2K Sports, Visual Concepts, The Republic of Tea, Toys For Bob, ընկերությունների շտաբները, Sony Pictures Imageworks-ի մասնաճյուղը։ Քաղաքի բնակչության մի մասն աշխատում է Սան Ֆրանցիսկոյում։

Նովատոյում է երկար տարիներ (1983 թվականից մինչև 1998 թվականը) գտնվել համակարգչային խաղերի պաշտամունքային հրատարակչի` Brøderbund Software-ի գլխավոր գրասենյակը, ով հայտնի է որպես բազմաթիվ հայտնի խաղերի` Choplifter, Lode Runner, Karateka, Prince of Persia, և ուրիշների ստեղծող։

Քաղաքի ամենամեծ գործատուները.

Տրանսպորտ 
Նովատոյի գլխավոր ճանապարհները ներառում են Կալիֆոռնիայի 101 խճուղին և Կալիֆոռնիայի 37 մայրուղին։

Նովատոյով է անցնում Սոնոմա Մարին երկաթուղու մի հատվածը։ Երկաթուղին (SMART), որը բաղկացած է տասնչորս կայարանից՝ Լարկսպուրի լաստանավային տերմինալից մինչև Քլվերդեյլ։

Պատմական տեսարժան վայրեր

Ծանոթագրություններ 

Բնակավայրեր այբբենական կարգով
1839 թվականին հիմնադրված բնակավայրեր
Կալիֆոռնիայի քաղաքներ
Կալիֆոռնիայի բնակավայրեր